b'\n_START_ARTICLE_\nAleksander Emanuilovi\xc4\x8d Pejker\n_START_SECTION_\n\xc5\xbdivljenje\n_START_PARAGRAPH_\nDecembra 1790 je kot desetnik vstopil v 5. pomorski bataljon v Kronstadtu. Poleti 1793 je bil kot vi\xc5\xa1ji vodnik preme\xc5\xa1\xc4\x8den v Gat\xc4\x8dinski bataljon velikega princa Aleksandra Pavlovi\xc4\x8da._NEWLINE_29. septembra 1796 je bil povi\xc5\xa1an v podporo\xc4\x8dnika in novembra istega leta je bil preme\xc5\xa1\xc4\x8den v Semjonovski polk. 7. marca 1805 je postal polkovnik in bil dodeljen 1. pomorskemu polku; 15. januarja 1807 je postal polkovni poveljnik._NEWLINE_\xc4\x8cez tri leta je postal poveljnik 2. pomorskega polka, s katerim se je udele\xc5\xbeil patriotske vojne in sicer med finsko kampanjo. Za zasluge je bil 15. septembra 1813 povi\xc5\xa1an v generalmajorja._NEWLINE_11. maja 1824 je postal poveljnik 1. pehotne divizije in 22. avgusta 1826 je bil povi\xc5\xa1an v generalporo\xc4\x8dnika. Ker je bil slab\xc5\xa1ega zdravja, je zaprosil za manj naporno delo, tako da je 11. februarja 1828 postal poveljnik Narve, kar je ostal vse do smrti.'